**Foreningen af parcelejere ved Buresø, Jørlunde Overdrev**

Fællesmøde afholdt mandag d. 8. juli 2024.

Deltagere: Lone og Niels (Repræsentant) Buresø 10 - John Dige Bach, Plantagevej 2 (Repræsentant), - Birthe, Buresø 2, - Lise, Tjørnevej 7, - Rasmus, Birkevej 6, - Steffen, Birkevej 8, Louise og Carsten, Plantagevej 6, - Aase, Plantagevej 12, - Helene og Hans, Buresø 4, - Tine og Lars (Repræsentant) Buresø 12.

Afbud: Lis, Plantagevej 10, - Martin, Tjørnevej 9, - Jørn, Tjørnevej 1.

1. **Valg af mødeleder**

John Dige Bach foreslået og valgt.

Konstaterede at mødet var indkaldt d. 8. juni.

Lars anmodede om at forsamlingen godkendte at mødet var beslutningsdygtigt, selv om det afholdes senere end det der står i lovene.

Beslutning: Medlemsmødet var beslutningsdygtigt.

1. **Referent og referatform**

Lars foreslået og valgt som referent til et beslutningsreferat som besluttet på sidste års møde.

1. **Beretning fra repræsentanterne**
	1. **Møder**

Kontaktmøder med Foldschack 23/7-23, og flere møder ved bredden ud for Buresø i løbet af sommeren 2023.

Der har været 2 aflyste møder med Mørdrupgaard repræsenteret af Knud Foldschack (Knud F) pga. forglemmelse fra Knud F+ hans rejse i maj.

Møde i maj 2024 før gennemgangen med Knud F, hvor der blev lagt vægt på gensidig information.

* 1. **Gennemgang af Flodemaalet**

Gennemgangen blev foretaget søndag d. 26/5. Referat fra gennemgangen blev udsendt med indkaldelsen til dette møde.

På forespørgsel fra flere medlemmer, fik vi mail d. 17/6 fra Knud F om at processen med iværksættelse af broetableringer var iværksat, og de enkelte ansøgere til nye broer var tilskrevet.

Der var spørgsmål fra forsamlingen om placeringerne af de nye broer, ligesom der var kommet en skriftlig henvendelse om samme.

Beslutning: Med hensyn til placering af de nye broer, er det aftalt med Knud F, at det vil blive efter direkte forhandling mellem ansøgeren og Knud F, som det har været tilfældet tidligere

* 1. **Godkendelse af referat fra gennemgangen**

Beslutning: Referatet fra gennemgangen d. 26/5 blev godkendt af forsamlingen.

1. **Valg**
	1. Suppleant Niels Jensen, Buresø 10, på valg som repræsentant for 2024/2026. Niels blev valgt.
	2. Repræsentant John Dige Bach, Plantagevej 4, på valg for 2024/2026. John blev valgt.
	3. Suppleant Lis Bentzen Mørk Hansen, Plantagevej 10 på valg som suppleant for 2024/2025. Carsten, Plantagevej 6, blev foreslået og valgt for 2024/2025.
2. **Nye medlemmer**
	1. Birkevej 4
	2. Buresø 6
	3. Plantagevej 6
	4. Plantagevej 8
3. **Hjemmesiden - Flodemaal.dk**
	1. Enighed om at hjemmesiden skal bestå, da den fungerer som arkiv.
	2. Årlig afgift til hjemmesiden beløber sig til ca. 1.000, - kr. Det opkræves af Lars H når opkrævningerne kommer.
4. **Naturen siden sidst**

Der var observeret en grævling, rød glente, snoge, muldvarpe og en pokkers masse dræbersnegle – Vi bor i naturen som Ole Green sagde…

1. **Eventuelt**

Helene, Buresø 4, fejrer stor fødselsdag lørdag d. 10. august, hvor der vil komme mange gæster – og biler. Medlemmerne her er også meget velkomne.

Det blev foreslået at det kunne være hyggeligt at afholde en fest/sammenkomst for beboerne her. Der var stor interesse for at kunne mødes og lære hinanden bedre at kende – og hygge.

Beslutning: Efter vejmødet søndag d. 1. september, vil Aase lægge hus til en sammenkomst for os alle. Aase tænder grillen, og så må deltagerne selv tage mad og drikke med til frokost. Hans vil desuden informere om det i indkaldelsen til vejmødet.

1. **Afslutning**

Mødelederen takkede for god ro og orden.

 Lars Haugaard, ref.